Legal Document

Category: 34

Text:
130. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 317 της 30 Σεπτ./7 Οκτ. 1994 (ΦΕΚ Α΄ 167) Ανακατανομή θέσεων Διπλωματικών Αρχών. Έχοντας υπόψη: 1.Το άρθρ. 17 παρ. 4 του Νόμ. 419/1976 «περί Οργανισμού του Υπουργείου Εξωτερικών» (Α 221). 2.Το άρθρ. 24 παρ. 5 του Νόμ. 1558/1985 «Κυβέρνηση και Κυβερνητικά Όργανα» (Α. 137). 3.Το άρθρ. 27 του Νόμ. 2081/1992 (Α. 154) και το γεγονός ότι από τις διατάξεις του παρόντος δ/τος δεν προκαλείται δαπάνη σε βάρος του προϋπολογισμού του ΥΠ.ΕΞ. 4.Την υπηρεσιακή ανάγκη. 5.Την υπ’ αριθ. 483/94 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Εξωτερικών και Οικονομικών, αποφασίζουμε: Άρθρο μόνο.-1.Μία (1) θέση συμβούλου πρεσβείας Α΄ ή Β΄ τάξεως μεταφέρεται από το Γενικό Προξενείο Βαρκελώνης και κατανέμεται στην Πρεσβεία Μεξικού. 2.Μία (1) θέση διοικητικού γραμματέα μεταφέρεται από το Γενικό Προξενείο Βαρκελώνης και κατανέμεται στο Γενικό Προξενείο Βοστώνης. 3.Μία (1) θέση γραμματέα Πρεσβείας Γ΄ τάξεως μεταφέρεται από το Γενικό Προξενείο Χογκ-Κογκ και κατανέμεται στην Πρεσβεία Μόσχας. 4.Μία (1) θέση διοικητικού υπαλλήλου γενικών καθηκόντων μεταφέρεται από το Γενικό Προξενείο Χογκ-Κογκ και κατανέμεται στην Πρεσβεία Ουασιγκτώνος. 5.2 θέσεις διοικητικών γραμματέων μεταφέρονται από το Γενικό Προξενείο Χογκ-Κογκ και κατανέμονται στην Πρεσβεία Μόσχας. 6.Μία (1) θέση φύλακα - θυρωρού μεταφέρεται από το Γενικό Προξενείο Χογκ-Κογκ και κατανέμεται στην Πρεσβεία Μπανγκόγκ. 40.Α.θ.129-130 Προσωπικό